**RAZDJEL: 109 MINISTARSTVO PRAVOSUĐA, UPRAVE I DIGITLNE TRANSFORMACIJE REPUBLIKE HRVATSKE**

**GLAVA 10925: VISOKI TRGOVAČKI SUD REPUBLIKE HRVATSKE**

**AKTIVNOST: A632000 VOĐENJE SUDSKIH POSTUPAKA IZ NADLEŽNOSTI VISOKOG TRGOVAČKOG SUDA REPUBLIKE HRVATSKE**

**RKP: 3582**

**OBRAZLOŽENJE POSEBNOG DIJELA FINANCIJSKOG PLANA ZA RAZDOBLJE 2025.-2027.**

Sukladno članku 36. Zakona o proračunu (Narodne novine br. 144/21) uz prijedlog Financijskog plana Visokog trgovačkog suda RH dostavlja se i obrazloženje istoga.

PLAĆE I DOPRINOSI

Na dan 30. rujna 2024. na Visokom trgovačkom sudu Republike Hrvatske zaposleno je 29 pravosudnih dužnosnika, 46 službenika i 4 namještenika. Na temelju plaće za rujan 2024. napravljen je plan za naredno trogodišnje razdoblje.

U 2025. planiraju se rashodi za plaće, prekovremene sate i doprinose na plaću u iznosu od 3.387.980,00 eura. Za izračun plaća i doprinosa u 2026. planirana sredstva za plaće, doprinose i prekovremene sate uvećavaju se za 0,5% za svaku navršenu godinu radnog staža. Projekcija za 2026. je 3.430.817,00 eura. Za izračun plaća i doprinosa u 2027. planirana sredstva za plaće, doprinose i prekovremene sate uvećavaju se za 0,5% za svaku navršenu godinu radnog staža. Projekcija za 2027. je 3.462.939,00 eura.

U listopadu 2024. počela su radit dva službenika te se do kraja godine planira zapošljavanje jednog službenika, jednog namještenika i dolazak dva pravosudna dužnosnika. U 2025. godini vraća se jedan službenik s neplaćenog dopusta i jedan službenik s roditeljskog dopusta. U 2025. jedan službenik i jedan pravosudni dužnosnik odlaze u mirovinu.

OSTALI RASHODI ZA ZAPOSLENE

Planirana sredstva u 2025. za ostale rashode za zaposlenike su 72.000,00 eura. Izračun se temelji na trenutnom broju zaposlenika uvećano za nova zapošljavanja i trenutno ugovorenim pravima prema kolektivnom ugovoru. Rashodi se odnose na božićnicu, uskrsnicu, regres, 7 jubilarnih nagrada za službenike i namještenike, 1 otpremninu, dar za djecu i pomoći.

U 2026. planirana su sredstva u iznosu 70.000,00 eura za božićnicu, uskrsnicu, regres, 7 jubilarnih nagrada, dar za djecu i pomoći.

U 2027. planirana su sredstva u iznosu 74.000,00 eura za božićnicu, uskrsnicu, regres, 10 jubilarnih nagrada, dar za djecu i pomoći.

RASHODI ZA NAKNADE ZA PRIJEVOZ, ZA RAD NA TERENU I ODOVOJENI ŽIVOT

Rashodi za naknadu za prijevoz i odvojeni život planira se prema broju zaposlenih službenika, namještenika i sudaca koji imaju pravo na naknadu za prijevoz na dan 30. rujna 2024. uvećano za nova planirana zapošljavanja. Prijevoz se isplaćuje za 71 pravosudnog dužnosnika, službenika i namještenika. Naknada za odvojeni život isplaćuje se za 1 pravosudnog dužnosnika. Većina djelatnika ima prebivalište u Zagrebu. U 2025. planiraju se rashodi za naknadu za prijevoz i odvojeni život u iznosu 62.000,00 eura. U 2026. na temelju istog broja zaposlenika planiraju se rashodi u iznosu od 62.000,00 eura. U 2027. na temelju istog broja zaposlenika planiraju se rashodi u iznosu od 62.000,00 eura.

MATERIJALNI RASHODI

Planirani materijalni rashodi su značajno niži nego u prijašnjim projekcijama. Rashodi za energiju i komunalne usluge su se plaćale za dvije lokacije (Savska cesta i Berislavićeva ulica) ali u toku 2024. lokacija u Berislavićevoj je prebačena na Ministarstvo pravosuđa, te su planirani troškovi za naredne tri godine značajno manji nego prijašnjih godina. Planirani rashodi za energiju su 40.000,00 eura. Planirani rashodi za komunalne usluge su 8.000,00 eura. Planirani su manji rashodi na poziciji službenih putovanja, naknade troškova osobama izvan radnog odnosa i reprezentacije zbog manjeg obujma Savjetovanja sudaca trgovačkih sudova. U 2026. se planira sistematski pregled za sve zaposlenike pa je rashod za zdravstvene usluge planiran u iznosu od 13.000,00 eura

TEKUĆE ODRŽAVANJE

Za 2025., 2026. i 2027. godinu smanjeni su rashodi za tekuće održavanje u odnosu na prijašnje projekcije jer su na novoj lokaciji troškovi tekućeg održavanja niži. Planirani rashodi se odnose na popravak pisača, fotokopirnih uređaja, stolarije, vozila i hitnih neplaniranih popravaka. Planiraju se rashodi u iznosu od 5.000,00 eura.

RASHODI ZA NABAVU NEFINANCIJSKE IMOVINE

Za razdoblje 2025.-2027. planira se nabava manjih količina opreme (telefoni, pisači, uredska oprema, oprema za održavanje, uređaji za ostale namjene). Planira se novi rashod unutar nefinancijske imovine u iznosu 400,00 eura za nabavu uređaja za ostale namjene. Za dva službena vozila nabavljena putem financijskog leasinga planira se 8.450,00 eura za otplatu glavnice u 2025. godini. U 2026. planira se 7.200,00 eura za otplatu glavnice. U 2027. planira se 3.425,00 eura za otplatu glavnice.

VLASTITI PRIHODI

Vlastite prihode Visoki trgovački sud RH ostvaruje prodajom knjige Izbor odluka Visokog trgovačkog suda RH, pružanjem usluga fotokopiranja službene dokumentacije, prihod od iznajmljivanja prostora za samoposlužne aparate. Planirani su vlastiti prihodi u iznosu od 500,00 eura za svaku godinu kojim bi se pokrili rashodi za ostale usluge.